Ribe Stifts Adresseaviser, 1842-06-01
Hs. Maj. har skjænket 200 Rbd., Deres M. Dronningen og Enkedronningen hver 100 Rbd., D. K. H. Prinds Ferdinand og Prindsesse Caroline hver 30 Rbd. til de Brandlidte i Sundbyster paa Amager lignende Summer have Majestæterne skjænket til de Brandlidte paa Dragøe. (Hemp. A.) For Ansættelse af Officerer ved Krigsreserven og Forstærkningen er fastsat følgende Bestemmelser: Som Officerer ansættes unge Mænd af almindelig Dannelse, der ere forsynede med tilfredsstillende Vidnesbyrd om god moralsk Vandel, have idetmindste 3 Maaneder gjort effectiv Tjeneste som Underofficeerer i Linien, og erhvervet Attest for, tilbørligen at kjende denne Tieneste. Ligeledes bør de beviisliggjøre, at de have Midler til at eqvipere og i Fremtiden at underholde sig, medens de i Fredstid giøre den Tjeneste ved Linien, der forlanges, for at give dem den fornødne militaire Uddannelse, og for hvilke de ikke blive gagerede af Staten. Fremgangsmaaden ved bemeldte Officerers Udnævnelse bliver den, at naar Kommandeuren for det Regiment eller den Bataillon, hvorved den Paagjældende har forrettet Underofficerers Tjeneste, har modtaget en med de behørige Attester ledsaget Ansøgning om allernaadigst at udnævnes til Sekondlieutenant ved Krigsreserven eller ved Forstærkningen, indhenter han Officierkorpsets Formening, om den Ansøgende, med Hensyn til Dannelse, moralsk Opførsel og erhværvet Kiendskab til Tjenesten, erkiendes værdig til at optages i Officierstanden, eller ikke. Jfald denne Betænkning afgives til Fordeel for Supplikanten, indsender Kommandeuren, Ansøgningen, tilligemed sin egen skrivtlige Erklæring, gjennem Brigaden til vedkommende Generalkommando, for allerunderdanigst at forelægges Kongen, ledsaget af de anførte Attester. - Enhver Officier af Linien, der afgaaer med Vartpenge, har den Forpligtelse, naar Staten behøver og fordrer hans Tjeneste, at tjene i Krigsreserven, saalænge han er tjenstdygtig. Karakteerforhøielse ved saakaldt Ombytning af Afskeed, vil ikke i Fremtiden finde Sted. Kun i meget enkelte Tilfælde vil en længe og velfortjent Officier ved hans Afsked blive meddeelt en høiere Karakteer end den hans Charge har. Enhver Officier, som afskediges i Naade, efterat have tjent i 16 Aar, tillades at bære Uniform med 2 Epauletter. Af de civile Embeder, som ifølge kgl. Resolution af 18. Mai 1804 vare bestemte for Underofficerer, forbeholdes pensionsberettigede Officerer udtrykkeligen dem, hvis Jndtægter overstige 500 Rbd. og hvis Forretninger ere passende for Officierer, saavelsom i Regelen alle Postmester- og Branddirekteur Embeder. Foruden bemeldte Embeder ville derhos fra Tid til anden betydeligere og mere indbringende Embeder i Post- og Toldfaget og under Rentekammeret blive besatte med ældre pensionsberettigede Officerer. Ligeledes skulle afskedigede Officerer have Adgang til Fuldmægtigposter under Generalkommissariats=Kollegiet, Bureauet for Armeens Kommandosager og Generalstabens Bureau. Enhver Officier maa, for at erholde fortrinlig Adgang til civil Befordring, underkaste sig en Prøve ved at tjene 1 Aar som Volentair i det Fag, hvori han ønsker Ansættelse, og erhverve sig Attest for, at han dertil er skikket, og først efter en Tjenestetid af 16 Aar kan en Officier faae Tilladelse til at underkaste sig den ommeldte Prøve.